ก่อนมาเชียงใหม่ก็ได้ศึกษาร้านอาหารอร่อยๆแล้วก็บันทึกเป็นร้านที่จะต้องแวะมาลองทานให้ได้ ทั้งๆที่ร้านนี้ก็มีสาขาอยู่ที่ Central Westgate ไม่ไกลจากที่บ้านนักแต่การมาลองทานร้านนี้กลับเป็นสาขา Promenada เชียงใหม่ซะนี่ ทีแรกเดินหาร้านไม่เจอเพราะว่าที่ Promenada Mall นั้นมี 2 อาคาร หลังจากเดินออกจากอาคารนึงมาเข้าอีกอาคารนึงก็ยังหาเกือบไม่เจอเพราะว่าร้านนี้อยู่ตรงส่วนโค้งพอดีซึ่งอาจจะโดนบัง 

เมนูร้านนี้เค้าจะมีบางรายการที่แยกเส้นกับน้ำ ซึ่งเวลารับประทานก็คีบเส้นเอาไปจิ้มในน้ำและค่อยทาน  วันนี้เมนูที่สั่งมามีดังนี้ 1.Hiyashi Tsukemen ซึ่งเป็นเส้นเย็น น้ำซุปเย็น ในน้ำซุปไม่มีอะไรเลยครับรสชาติจัดไปนิดนึง 2.Umakara Tsukemen เป็นเส้นแยก พร้อมซุปเข้มข้นผสมเต้าหู้ทรงเครื่องและมีท็อปปิ้ง 5 อย่าง อร่อยครับ น้ำซุปเข้มข้น 3.Noukou Tsukemen ก็คล้ายๆกับ Umakara Tsukemen แต่รสชาติต่างกันและไม่มีเต้าหู้แต่มีเนื้อหมูผสมมาด้วย อ้อ! บนโต๊ะเราจะมีเตาเล็กๆเอาไว้อุ่นซุปได้นะครับถ้ามันไม่ร้อนแล้ว อันนี้ไอเดียดีมาก เวลาอุ่นก็ยกถ้วยไปวางบนเตาที่เป็นคลื่นไฟฟ้าได้เลย แป๊ปเดียวเดือดปุดๆเลยสวิทช์อยู่ข้างโต๊ะครับ  